अकेले जीवन संघर्ष के संकल्प वाली एक स्त्री को उसका समाज जाने अनजाने कैसे निहत्था करता जाता है, इसकी बानगी है यह फ़िल्म. झूठे आकर्षण(साथ) का फ़लसफ़ा रचता हमारा ये समाज अमूमन साथ कभी होता ही नहीं. फ़िल्म में सिमरन अपने संघर्षों को निभाती ही है साथ मे उसका मुठभेड़ समाज द्वारा पैदा किये गए मुश्किलों से होता है. ज़्यादातर उसके करीबी ही हैं. उसका बॉस, उसकी चचेरी बहन, जो अपने प्रेमी से मिलने के लिए सिमरन का इस्तेमाल करती है. यहीं से कहानी शुरू भी होती है. उसके माता-पिता, जो अपनी अपेक्षाओं का दबाव हमेशा बनाये रखते हैं. यहां पर चरित्रिक पतन में प्रेम को ही बड़ा भ्रष्टाचार मानने की बात फिर एक बार सामने आती है.[spacer height=”20px”]